Supreme Court o Chile

The Supreme Coort o Chile is the heichest coort in Chile. It administrates the laicher coorts in the naition forby. 

In the Chilean seestem, the coort wants the braider pouer o judeecial scowth—it canna set bindin precedent or invalidate laws. Insteid, it acts on a case-bi-case basis. 

Trials is cairied oot in salas, chaumers o at laist five juidges, moderate bi the maist senior member.

 Membership 

The members o the Supreme Coort is appyntit bi the Presses o Chile, but maun be waled frae a leet o five chyces that is redd bi the sittin members o the coort. Twa o thaim waled maun be senior juidges frae appellate coorts; the ither three needna hae ony judicial experience. The preses's chyce maun syne be ratifee'd bi the senate. Supreme Coort juistices maun be at laist 36 year auld. Thay ser for life an canna be remuived cep for "inappropriate ongauns."

The Supreme Coort haes twintie-ane members, cried ministros. Ae member is waled tae ser a three-year term as Preses o the Supreme Coort.

Rraisent Supreme Coort members:
 Enrique Tapia Witting (Preses o the Supreme Coort)
 Marcos Libedinsky Tschorne
 Eleodoro Ortiz Sepúlveda
 Ricardo Gálvez Blanco
 Alberto Chaigneau del Campo
 Jorge Rodríguez Ariztía
 Enrique Cury Urzúa
 José Luis Pérez Zañartu
 Orlando Álvarez Hernández
 Urbano Marín Vallejo
 Domingo Yurac Soto
 Jorge Humberto Medina Cuevas
 Domingo Kokisch Mourgues
 Milton Juica Arancibia
 Nibaldo Segura Peña
 María Antonia Morales Villagrán
 Adalis Oyarzún Miranda
 Jaime Rodríguez Espoz
 Rubén Ballesteros Cárcamo
 Sergio Muñoz Gajardo
 The twintie-first seat is vacant.

 Notable decisions 

 Augusto Pinochet 

The Chilean Supreme Coort haes been inrowed in monie important human richts cases adae wi the umwhile Chilean dictator Augusto Pinochet.
 In Julie 2002, it dismissed a case agin Pinochet, sayin that he wis unfit tae thole an assize acause o dementia.
 In Augist 2004, it homologated a laicher coort's deceesion that Pinochet shoud tyne his automatic immunity he acquired for ance bein a senator.
 In Mairch 2005, it reversed a laicher coort's deceesion tirrin Pinochet o immunity in the case o the assassination o Carlos Prats.

 Gay richts 

The Chilean Supreme Coort haes makkit important deceesions in the area o gay richts.
 In 2004, it homologated a laicher coort's deceesion that tirrit ae-time juidge Karen Atala o custory o her three dochters acause she is a lesbian.
 In Januar 2004, it remuived juidge Daniel Calvo frae his locus on the Santiago Court o Appeals, efter media reports that he veesitit a sauna frequent bi gay men.

 Fremmit Airtins 
Chilean Judiciary wabsteid (in Spanish)

Category:Chile